Exodo.
25.
Idi domateng si Moses, kanan Diyos en sisya, 
“Ibagam sin Israelita ta man-idawat da si daton ay para en sak-en yan awatem mo sino di layden da ay idawat. 
Ibagam abe ta man-amag das tolda ay makiteteeak en dakayo 
yan onodan da din amin ay inbilin ko ay iyat na ay maamag, pati din kaamagan di am-in ay maosal isdi. 
Man-amag kayo abe si baol ay kaiw ay acacia di amag na. 
Man-amag kayo si kaleb na ay natanig ay balitok ay 45 ay polgada di kaando na ya 27 ay polgada di kaannawa na. 
Man-a kayo si napitpit ay balitok ta man-amag kayo si dowa ay sinan kerubim 
sin dowa ay soni, ngem masapol ay maikanayon sin kaleb. 
Din iyat yo et pomipika da ay mansasagong sin dowa ay sonin di kaleb yan nandedepa din payak da ay mamapayong sin baol. 
Ikosnong yo sin baol din dowa ay nadampilak ay bato ay naisolatan di bilin Diyos asi yon ikaleb. 
Isdi ay makikaliak en sik-a et dengngem din kalik sin ngaton di kerubim ta ibagak amin din bilbilin ko ta itdom sin Israelita. 
Man-a kayos acacia ta amagen yo si lamisaan. 
Masapol ay maipapatang din tinapay ay maidaton en sak-en sin lamisaan ay nay ta say wada sin sangoanak si kankanayon. 
Man-amag kayo abe si patangan di silaw ay balitok. 
Asi kayo man-amag si pito ay silaw ay ipeey yo sin sakpaan di silaw isnan patangan, yan iamag yo ta masilawan din sango. 
Ilaem ta dadlon yon onodan din plano ay naipailan sik-a sin dontog.” 
